เก็บ 14 บจ.เด็ด SET ลุ้นวัด 1,800 จุด จับตาแรงซื้อหุ้นใหญ่ดันตลาด
ดัชนีหุ้นไทย (SET) วันนี้มีโอกาสปรับขึ้นทดสอบระดับ 1,800 จุด อย่างไรก็ตามคาดว่าจะเห็นการย่อตัวลงมาจากแรงขายทำกำไร แต่ในภาพระยะยาวมองว่าตลาดจะสามารถปรับตัวขึ้น ทะลุ 1,800 จุดได้ จึงแนะนำซื้อ โดยเชื่อว่าจะมีแรงหนุนจากหุ้นขนาดใหญ่ในกลุ่มพลังงาน ปิโตรเคมี และค้าปลีกเป็นหลัก
6 ม.ค. 2561

ข่าวหุ้นธุรกิจออนไลน์ รายงาน เช้านี้ ณ เวลา 9.45 น. ค่าเงินบาทอยู่ที่ 32.21 บาทต่อเหรียญ ขณะที่ตลาดหุ้นเอเชียปรับตัวเพิ่มขึ้น โดยได้รับแรงหนุนจากดัชนีดาวโจนส์ตลาดหุ้นนิวยอร์กที่ปิดพุ่งขึ้นทะลุแนว 25,000 จุดเป็นครั้งแรกเมื่อคืน ขณะที่ดัชนีหลักทั้ง 3 ดัชนีต่างปิดทำนิวไฮติดต่อกันเป็นวันที่ 3 เนื่องจากนักลงทุนมีมุมมองที่เป็นบวกต่อแนวโน้มเศรษฐกิจของสหรัฐ หลังจากออโตเมติก ดาต้า โพรเซสซิ่ง อิงค์ (ADP) เปิดเผยว่า ตัวเลขจ้างงานภาคเอกชนของสหรัฐพุ่งขึ้นเกินคาดในเดือน ธ.ค.
นักวิเคราะห์มองดัชนีหุ้นไทย (SET) วันนี้มีโอกาสปรับขึ้นทดสอบระดับ 1,800 จุด อย่างไรก็ตามคาดว่าจะเห็นการย่อตัวลงมาจากแรงขายทำกำไร แต่ในภาพระยะยาวมองว่าตลาดจะสามารถปรับตัวขึ้น ทะลุ 1,800 จุดได้ จึงแนะนำซื้อ โดยเชื่อว่าจะมีแรงหนุนจากหุ้นขนาดใหญ่ในกลุ่มพลังงาน ปิโตรเคมี และค้าปลีกเป็นหลัก หุ้นเด่นเลือก PTT, PTTEP, PTTGC, IRPC, CPALL, KBANK, STEC, SAWAD, AMATA, PTG, PSL, ORI, ROBINS และ GLOBAL
นายกิตติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีไอเอ็มบี (ประเทศไทย) เปิดเผยถึงแนวโน้มตลาดหุ้นไทยช่วงเช้า (5 ม.ค.) มีโอกาสที่ดัชนีจะปรับเพิ่มขึ้นไปทดสอบระดับ 1,800 จุด และหลังจากนั้นคาดว่าจะเห็นการย่อตัวลงมาจากแรงขายทำกำไร โดยมองว่าภาพรวมการปรับตัวขึ้นของดัชนีในวันนี้จะทำได้เพียงเล็กน้อยเท่านั้น
ทั้งนี้ ตลาดมีปัจจัยหนุนมาจากราคาน้ำมันที่ปรับตัวสูงขึ้น หลังสหรัฐฯได้ประกาศสต็อกน้ำมันดิบต่ำกว่าที่ตลาดคาด อีกทั้งผลการดำเนินงานของบริษัทจดทะเบียนสหรัฐฯงวดปี 60 มีแนวโน้มจะออกมาดี ส่งผลต่อภาพรวมการลงทุนในตลาดหุ้นทั่วโลก และในช่วงเช้านี้ตลาดหุ้นในภูมิภาคเอเชียที่เปิดทำการซื้อขายแล้วส่วนใหญ่ดัชนีปรับตัวขึ้น ยกเว้นตลาดหุ้นสิงคโปร์ และไต้หวัน ที่ดัชนีปรับตัวลงเล็กน้อยพร้อมให้แนวต้าน 1,800 จุด แนวรับ 1,783 จุด
บล.เคทีบี (ประเทศไทย) ระบุในบทวิเคราะห์ (5 ม.ค.) ว่า ในภาพระยะยาวเรามองว่าตลาดจะสามารถปรับตัวขึ้น ทะลุ 1,800 จุดได้ จึงแนะนำเป็น “ซื้อ” โดยหุ้นขนาดใหญ่ที่ติด most active และตลาดยังให้ความสนใจต่อเนื่อง ได้แก่ PTTEP, CPALL, KBANK หุ้นแนะนำเชิงกลยุทธ์ : STEC, SAWAD, AMATA หุ้นแนะนำทางเทคนิค : PTG, PSL, ORI
บล.แอพเพิล เวลธ์ ระบุในบทวิเคราะห์ (5 ม.ค.) จากปริมาณการซื้อขายวานนี้ที่สูงสุดระดับ 8.5 หมื่นล้านบาท เป็นปัจจัยหนุนการขึ้นต่อของดัชนี SET โดยวาง Filter แนวรับที่ 1,760 จุด หากยืนโมเมนตัมยังเป็นบวก โดยแนวต้านที่ระดับ 1,790 – 1,800 จุด  แนะนำซื้อเก็งกำไรกลุ่มพลังงาน &amp; ปิโตร PTT, PTTEP, PTTGC, IRPC / กลุ่มค้าปลีก ROBINS, GLOBAL